text: 'রিনি জেন প্যাকুইট জন্ম ১৯৮৫ সালের ১৯ সেপ্টেম্বর পেশাদারি কুস্তির সাংবাদিক। বর্তমানে তিনি র ব্র্যান্ডের সাথে সংযুক্ত আছেন ধারাভাষ্যকার হিসেবে। তিনি ডাব্লিউডাব্লিউই এর প্রথম নারী ধারাভাষ্যকার।
  
  প্রাথমিক জীবন
  রিনি কানাডার টরন্টোতে জন্মগ্রহণ করেন। তিনি একজন শিশু মডেল ছিলেন। ১৯ বছর বয়সে তিনি লস অ্যাঞ্জেলস, ক্যালিফোর্নিয়ায় যান কমেডি চরিত্রে অভিনয়ের জন্য অডিশন দিতে। পরে আবার টরন্টোতে চলে আসেন বিভিন্ন বিজ্ঞাপন চিত্র, চলচ্চিত্রে, এবং মিউজিক ভিডিও তে অভিনয়ের অডিশন দিতে।
  
  পেশাদারি জীবন
  
  দ্য স্কোর টেলিভিশন নেটওয়ার্ক (২০০৯-২০১২) 
  রিনি ২০০৯ সাল থেকে স্কোর টেলিভিশন নেটওয়ার্কের অনুষ্ঠান "রাইট আফটার রেসলিং" (পরে আফটার ম্যাচ) এ কাজ করা শুরু করেন।
  
  ডাব্লিউডাব্লিউই (২০১২-বর্তমান)  
  রিনি অক্টোবর ২০১২ তে আমেরিকান রেসলিং প্রমোশন ডাব্লিউডাব্লিউই তে চুক্তিবদ্ধ হয়। যেখানে সে তার রিংয়ের নাম রিনি ইয়ং রাখার সিদ্ধান্ত নেয়। মার্চ ২৯, ২০১৩ সালে বিগ শো, রেন্ডি অরটন এবং শেইমাস থেকে সাক্ষাতকার নেয়ার মাধ্যমে অন স্ক্রিনে অভিষেক ঘটায়।
  
  সেপ্টেম্বর ২০১৩ তে রিনি এনএক্সটি তে ধারাভাষ্যকার হিসেবে যোগদান করে শুধু মাত্র ডিভাদের ম্যাচের জন্য। কয়েকমাসের মধ্যেই পূর্ণ সময়ের জন্য ধারাভাষ্যকার হিসেবে কাজ করে। জুলাই ৩, ২০১৪ থেকে জানুয়ারি ৯ ২০১৫ পর্যন্ত টম ফিলিপস এর সাথে সুপারস্টারস এর এপিসোড গুলোতে ধারাভাষ্যকার হিসেবে যোগ দেয়। এপ্রিল ২০১৫ তে রিনি নিজের শো "আনফিল্টারড উইথ রিনি" শুরু করে যেটি ডাব্লিউডাব্লিউই নেটওয়ার্ক এ প্রচারিত হতো। জুনে ক্রিস জেরিকোর সাথে টাফ এনাফ এর ষষ্ট মৌসুমের উপস্থাপনার কাজ করে।
  
  ডিসেম্বর ২০, ২০১৬ এর স্ম্যাকডাউনের এপিসোডে দ্য মিজ অ্যাপেলো ক্রুইস এর বিপক্ষে তার ইন্টারকন্টিনেন্টাল চ্যাম্পিয়নশীপ টাইটেল  সফলভাবে ডিফেন্ড করলে রিনি তাকে ডীন অ্যামব্রোস সম্পর্কে মতামত জানতে চায়। কিন্তু দ্য মিজ রিনির সাথে অ্যামব্রোস এর বাস্তব জীবনের সম্পর্কের খোলাসা করে দেয়। এরপর রিনি তার ধৈর্য হারিয়ে তাকে থাপ্পর মারে।
  এরপরের সপ্তাহে ইয়ং মিজের বাস্তব জীবনের স্ত্রী মারিস এর সম্মুখীন হয়। এবং মারিস তাকে গত সপ্তাহের কাজের জন্য থাপ্পর মারে। আগস্ট ৯, ২০১৮ তে ঘোষণা করা হয় রিনি আগস্ট ১৩ "র" এর ধারাভাষ্য দলে যোগদান করবে। আগস্ট ১৩ তে সে প্রথম নারী ধারাভাষ্যকার হিসেবে অভিষেক করে যে পুরো পর্বে ধারাভাষ্য করবে। সেইদিন তার স্বামী ডীন অ্যামব্রোস দীর্ঘ সময়ের বাহুর ইঞ্জুরির থেকে ফিরে আসে। সেপ্টেম্বর ১০, ২০১৮ তে ডাব্লিউডাব্লিউই ঘোষণা করে রিনি পূর্ণ সময়ের জন্য ধারাভাষ্যকার হিসেবে যোগ দিবে।
  
  ব্যক্তিগত জীবন 
  ২০১৩ সাল থেকে সে জোনাথন গুড এর সাথে ডেটিং শুরু করে যে তার রিংয়ের নাম ডীন অ্যামব্রোস নামে অধিক পরিচিত। এপ্রিল ১২, ২০১৭ সালে একটি টুইটের মাধ্যমে সে ঘোষণা করে সে এবং গুড এখন বিবাহিত। তাদের আনুষ্ঠানিক বিয়ের অনুষ্ঠান এপ্রিল ৯, ২০১৭ তে ধারণ করা হয়।
  
  ফিল্মোগ্রাফি
  
  টেলিভিশন
  
  ওয়েব
  
  পুরস্কার এবং অর্জন 
   ডাব্লিউডাব্লিউই
   "স্ল্যামি অ্যাওয়ার্ড"ফেবারিট ওয়েব শো অফ দি ইয়ার (২০১৩) - মাইকেল কোল এবং জন "ব্রাডশো" লেইফিল্ড এর সাথে "দ্য কোল এবং জেবিএল শো" এর জন্য
  
  তথ্যসূত্র
  
  বহিঃসংযোগ
  
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৮৫ এ জন্ম
  বিষয়শ্রেণী:কানাডিয়ান ধারাভাষ্যকার
  বিষয়শ্রেণী:কানাডিয়ান ক্রীড়া ঘোষণাকারী
  বিষয়শ্রেণী:পেশাদারি কুস্তির ঘোষণাকারী
title: রিনি ইয়ং